Gregor Maria Hanke

Mons. Gregor Maria Hanke OSB (* 2. júl 1954, Elbersroth, Nemecko) občianskym menom Franz Maria Hanke je nemecký rímskokatolícky kňaz, biskup, ktorý v rokoch 2006 až 2025 bol biskupom v Eichstätte. Ako člen benediktínskeho rádu bol opátom opátstva Plankstetten v rokoch 1993 až 2006.

 Raný život 
Jeho rodičia, Franz Hanke bol učiteľ a jeho manželka Elisabeth, žili pred vysídlením v sudetskom okrese Opava. Do Stredného Franska prišli so svojimi piatimi deťmi v roku 1946, kde sa Franz narodil o osem rokov neskôr ako najmladší syn v rodine. Dvaja z jeho troch bratov sa stali kňazmi a ostatní súrodenci sú ženatí.

V roku 1974 absolvoval Willibaldovo gymnázium v Eichstätte a potom nastúpil do diecézneho seminára, kde v akademickom roku 19761977 študoval v Londýne. V roku 1980 získal diplom z teológie na Katolíckej univerzite v Eichstätte a následne v rokoch 19801981 vyučoval náboženstvo na odbornej škole v Roth.

V roku 1981 vstúpil do benediktínskeho opátstva v Plankstettene a prijal rehoľné meno Gregor Maria po Gregorovi z Nyssy. Svoje benediktínske sľuby zložil 10. októbra 1982. Nasledujúci rok študoval angličtinu v Eichstätte.

 Kňazstvo 
10. septembra 1983 ho biskup Alois Brems vysvätil za kňaza, a potom v rokoch 1983 až 1985 študoval angličtinu v Oxforde. Potom sa vrátil do svojho opátstva a päť rokov riadil služby pre hostí a vzdelávacie centrum.

V rokoch 19901991 strávil na Pápežskom orientálnom inštitúte v Ríme. 13. júla 1993 bol zvolený za opáta opátstva Plankstetten; úradu sa ujal 2. októbra 1993.

V roku 2002 získal doktorát na Filozofickej a teologickej fakultu Sankt Georgen vo Frankfurte nad Mohanom. Jeho dizertačná práca skúmala liturgiu hodín v chráme Hagia Sofia v Konštantínopole.

 Biskup 
Pápež Benedikt XVI. ho 14. októbra 2006 vymenoval za biskupa v Eichstätte. 2. decembra ho za biskupa vysvätil arcibiskup Ludwig Schick metropolita cirkevnej provincie Bamberg, a bol uvedený do úradu. Spolusvätiteľmi boli Walter Mixa, jeho predchodca v Eichstätte a augsburgský biskup, biskup Gabriel Akwasi Abiabo Mante z diecézy Jasikan v Ghane, ktorá má partnerský vzťah s opátstvom Plankstetten.

Zúčastnil sa na Synode biskupov od 5. do 26. októbra 2008 v Ríme ako jeden z troch delegátov Nemeckej biskupskej konferencie. Nemecky hovoriaca pracovná skupina si ho zvolila za svojho moderátora. Pápež Benedikt XVI. ho tiež menoval do Synody o blízkom východe od 10. do 24. októbra 2010. Bol tiež členom Komisie pre duchovné povolania a cirkevné služby a Komisie pre manželstvo a rodinu Nemeckej biskupskej konferencie, ako aj predsedom správnej rady a združenia nemeckých diecéz.

Dňa 29. marca 2014 ho pápež František vymenoval za člena Kongregácie pre inštitúty zasväteného života a pre spoločnosti apoštolského života.

Na Turíce, nedeľu 8. júna 2025, oznámil, že na vlastnú žiadosť rezignuje a vzdáva sa svojho úradu biskupa Eichstättu. Pápež František prijal jeho rezignáciu krátko pred Veľkou nocou „nunc pro tunc“ – v termíne, ktorý ešte je určený.

Pápež Lev XIV. 8. júna 2025 prijal jeho rezignáciu.

 Referencie 

 Iné projekty 

 Zdroj 

Kategória:Nemeckí rímskokatolícki biskupi
Kategória:Nemeckí rímskokatolícki kňazi
Kategória:Nemeckí benediktíni
Kategória:Osobnosti z Bavorska